Αθήνα: 21.03.2017

Αρ. Πρωτ.:510

**ΔΕΛΤΙΟ ΤΥΠΟΥ**

**Ε.Σ.Α.μεΑ.: 21 Μαρτίου Παγκόσμια Ημέρα Συνδρόμου Down 2017**

Η 21η Μαρτίου είναι η Παγκόσμια Ημέρα Συνδρόμου Down, όπως ορίστηκε από τον ΟΗΕ, για την ενημέρωση, την ευαισθητοποίηση και την ενεργοποίηση της διεθνούς κοινότητας για τα άτομα με το σύνδρομο Down.

Για φέτος τα hashtag στα social media είναι τα #wdsd17 και #MyVoiceMyCommunity όπου θα βρείτε συγκεντρωμένες ειδήσεις και εκδηλώσεις για τη σημερινή μέρα σε όλο τον κόσμο, καθώς είναι το μήνυμα του ΟΗΕ για την Παγκόσμια Ημέρα για το 2017: « #MyVoiceMyCommunity - Enabling people with Down syndrome to speak up, be heard and influence government policy and action, to be fully included in the community : Η φωνή μου, η κοινότητά μου: Δίνοντας τη δυνατότητα στα άτομα με σύνδρομο Down να μιλήσουν, να ακουστούν και να επηρεάσουν τις κυβερνητικές πολιτικές και δράσεις, να είναι πλήρη μέλη της κοινότητας».

Σε πολλές χώρες σε όλο τον κόσμο, τα άτομα με σύνδρομο Down, συμπεριλαμβανομένων των παιδιών, συνεχίζουν να αντιμετωπίζουν το στίγμα και τις διακρίσεις καθώς και νομικά, οικονομικά και κοινωνικά εμπόδια που δυσχεραίνουν τη συμμετοχή τους στην κοινωνία. Οι διακρίσεις μπορεί να είναι η καταναγκαστική στείρωση, η κοινωνική απομόνωση και περιθωριοποίηση, η φτώχεια και η έλλειψη πρόσβασης στην εκπαίδευση και στην εργασία. Τα άτομα με σύνδρομο Down συχνά στερούνται το δικαίωμα στην ισότιμη αναγνώριση ενώπιον του νόμου, καθώς και το δικαίωμα του εκλέγειν και εκλέγεσθαι. Η νοητική αναπηρία επίσης έχει θεωρηθεί νόμιμος λόγος για την στέρηση των ατόμων με σύνδρομο Down της ελευθερίας τους, και για τον εγκλεισμό τους σε ιδρύματα, συχνά για όλη τους τη ζωή.

Η Ε.Σ.Α.μεΑ. διεκδικεί και αγωνίζεται για τα άτομα με σύνδρομο Down και για όλα τα άτομα με αναπηρία, για μια κοινωνία δίχως φραγμούς και αποκλεισμούς. Ο αγώνας αυτός αποκτά ιδιαίτερα χαρακτηριστικά στην περίοδο της οικονομικής κρίσης που βρίσκεται η Ελλάδα. Αγωνιζόμαστε για την αυτόνομη και ανεξάρτητη διαβίωση στην κοινότητα, κοντά σε οικογένεια και φίλους, αγωνιζόμαστε για την ελευθερία στις επιλογές ζωής, στηρίζουμε τη λειτουργία των Στεγών Αυτόνομης Διαβίωσης, ζητάμε τη θέσπιση προϋποθέσεων και προδιαγραφών για την ίδρυση κέντρων ανεξάρτητης διαβίωσης, προσωπικό βοηθό κλπ.

**Πληροφορίες για την Παγκόσμια Ημέρα Συνδρόμου Down 2017 σε easy to read μορφή (αγγλικά)**

[**https://worlddownsyndromeday.org/sites/default/files/WDSD%202017%20Toolkit%20Easy%20Read.pdf**](https://worlddownsyndromeday.org/sites/default/files/WDSD%202017%20Toolkit%20Easy%20Read.pdf)

**Βίντεο για τη σημερινή Παγκόσμια Ημέρα Συνδρόμου Down 2017**

[**https://www.youtube.com/watch?v=hxddLIqs\_UM**](https://www.youtube.com/watch?v=hxddLIqs_UM)

**«Αυτή είναι η φωνή μου - αυτή είναι η κοινότητά μου»!**

[**https://www.youtube.com/watch?v=kNMJaXuFuWQ&feature=youtu.be**](https://www.youtube.com/watch?v=kNMJaXuFuWQ&feature=youtu.be)

**«Όχι, δεν έχω “ειδικές ανάγκες”».**